5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 2 της 2/24 Ιαν. 1962 (ΦΕΚ Α΄ 11) Περί διαρρυθμίσεως των εξ ασφαλιστικής εισφοράς εσόδων του Ο.Γ.Α. και τρόπου εισπράξεως τούτων. Λαβόν υπ’ όψη: 1)Τας διατάξεις του άρθρ. 10 του Νόμ. 4169/1961 «περί Γεωργικών Κοινωνικών Ασφαλίσεων», 2)σχετικήν πρότασιν του Οργανισμού Γεωργικών Ασφαλίσεων (Ο.Γ.Α.) από 27.12.1961, 3)την ανάγκην κατεπειγούσης διαρρυθμίσεως των εξ ασφαλιστικής εισφοράς εσόδων του Ο.Γ.Α. επί τω τέλει όπως καταστή περισσότερον απλή η διαδικασία βεβαιώσεως και εισπράξεως της υπέρ του Ο.Γ.Α. ασφαλιστικής εισφοράς των υπαγομένων εις την ασφάλισιν τούτου αγροτών και μετ’ εισήγησιν του Αντιπροέδρου της Κυβερνήσεως και των Υπουργών Συντονισμού, Οικονομικών και Γεωργίας, αποφασίζει: 1.Η περί ης το άρθρ. 10 του Νόμ. 4169/1961 «περί Γεωργικών Κοινωνικών Ασφαλίσεων» ασφαλιστική εισφορά υπέρ το Ο.Γ.Α. καθορίζεται από 1ης Ιαν. 1962 και εφεξής και εισπράττεται κατά τας διατάξεις των επομένων παραγράφων. (Αντί της σελ. 1043) Σελ. 1043(α) 230–111 Είσπραξη πόρων Ο.Γ.Α. 39.Λ.ε.5 (2.Οι ιδιοκτήται αγροτικών επιχειρήσεων, περί ων το άρθρ. 2 παρ. 2 του Νόμ. 4169/1961, κατατάσσονται, αναλόγως της αγροτικής αυτών ιδιοκτησίας, εις τας ακολούθους ασφαλιστικάς κλάσεις και υποχρεούνται εις την καταβολήν υπέρ του Ο.Γ.Α. του έναντι εκάστης κλάσεως ποσού. Α΄ κλάσις Δραχ. 180 ετησίως Β΄     »          »     240      » Γ΄     »          »     300      » Δια την κατάταξιν λαμβάνεται υπ’ όψιν η περιουσία του τε συζύγου και της συζύγου. 3.Η κατάταξις γίνεται επί τη βάσει της αγροτικής ιδιοκτησίας του υποχρέου δια πολλαπλασιασμού των μονάδων περιουσίας του υποχρέου (στρέμματα, δένδρα ή κεφαλαί ζώων) επί τον αντίστοιχον δι’ εκάστην περίπτωσιν συντελεστήν, εκ των αναγραφομένων εν τη παρ. 4 της παρούσης. Εφ’ όσον το άθροισμα του γινομένου των μονάδων εκάστου περιουσιακού στοιχείου επί τον αντίστοιχον συντελεστήν δίδει εν συνόλω αριθμόν κάτω του 180 ο υπόχρεως κατατάσσεται εις την Α΄ κλάσιν, εφ’ όσον υπερβαίνη τον αριθμόν 180, αλλ’ είναι έλασσον του αριθμού 240 κατατάσσεται εις την Β΄ κλάσιν και εφ’ όσον υπερβαίνη τον αριθμόν 240 ο υπόχρεως κατατάσσεται εις την Γ΄ κλάσιν. Οι ακτήμονες αγρεργάται ή δασεργάται κατατάσσονται εις την Α΄ κλάσιν, η ετησία όμως εισφορά τούτων καθορίζεται εις δραχ. 100. 4.Οι συντελεσταί κατατάξεως κατά είδη περιουσιακών στοιχείων ορίζονται ως ακολούθως: α)Φυτική παραγωγή Εκτάσεις καλλιεργούμεναι δια: 1)Φυτών μεγάλης καλλιεργείας συντελεστής 6 κατά στέμμα. 2)Οπωροφόρων καρποφόρων δένδρων (νωποί καρποί) αμπελοειδών και κηπευτικών συντελεστής 12 κατά στρέμμα. 3)Ελαιοδένδρων και ακροδρυορόφων καρποφόρων δένδρων (ξηροί καρποί) συντελεστή 0,30 κατά δένδρον. β)Ζωϊκή παραγωγή 1)Εκτρεφόμενα μικρά ζώα (πρόβατα, αίγες) συντελεστής 1 κατά κεφαλήν. 2)Εκτρεφόμενα βοοειδή συντελεστής 5 κατά κεφαλήν. 5.Η εισπραττομένη κατά τας προηγουμένας παραγράφους εισφορά περιέρχεται εξ ολοκλήρου εις τον Ο.Γ.Α., ούτινος αποκλειστικώς και μόνον αποτελεί έσοδον). Η δυνάμει των ανωτέρω παρ. 2–5 επιβληθείσα υπέρ του Ο.Γ.Α. άμεσος ασφαλιστική εισφορά, η βαρύνουσα πάντας τους ιδιοκτήτας αγροτικών εκμεταλλεύσεων δια δραχ. 180 ή 240 ή 300 ετησίως ή τους ακτήμονας αγρεργάτας ή δασεργάτας δια δρχ. 100 ετησίως, κατηργήθη από 1ης Ιαν. 1964 δια της υπ’ αριθ. 210 της 13/21 Δεκ. 1963 Πράξεως Υπ. Συμβουλίου (ΦΕΚ Α΄ 224). Σελ. 1044(α) 230–112 6.α)Έσοδον του Ο.Γ.Α. πλέον της κατά τας προηγουμένας παραγράφους εισφοράς, αποτελεί και η υποβληθείσα, κατ’ εφαρμογήν της παρ. 9 του άρθρ. 10 του Νόμ. 4169/1961, παρακράτησις 3% επί της αξίας των πωλουμένων αγροτικών προϊόντων, περί ης η υπ’ αριθ. 248000/22.12.1961 κοινή απόφασις των Υπουργών Οικονομικών και Γεωργίας (ΦΕΚ 458 τ. Β΄ 22.12.1961) και η εισπραττομένη επί του πωλουμένου καπνού εισφορά εκ 3% κατά τας κειμένας διατάξεις περί εγγείου φόρου του καπνού. β)Εν περιπτώσει μη καταβολής ή εκπροθέσμου ή ελλιπούς καταβολής της κατά την παρούσαν παράγραφον εισφοράς 3% καταλογίζονται, πλην της οφειλομένης εισφοράς και αι υπό των διατάξεων των άρθρ. 67 και 70 του Ν.Δ. 3323/1955 «περί φορολογίας του εισοδήματος» προβλεπόμεναι προσαυξήσεις. Ο καταλογισμός ενεργείται υπό του αρμοδίου Οικονομικού Εφόρου δια πράξεώς του, καθ’ ης επιτρέπονται τα υπό το Ν.Δ. 3323/1955 προβλεπόμενα ένδικα μέσα, εφαρμοζομένων και εν προκειμένω των οικείων περί τούτων διατάξεων του αυτού Ν.Δ/τος. γ)Από της ισχύος της παρούσης η εισπραττομένη εισφορά 3% επί των πωλουμένων αγροτικών προϊόντων, περιλαμβανομένου και του καπνού, αποτελεί αμέσως έσοδον του Ο.Γ.Α. μεν κατά τα 2/3 και των Δήμων, Κοινοτήτων και Αγροφυλακής κατά το υπόλοιπον 1/3 μη χωρούντος συμψηφισμού με την βεβαιωθείσαν ή βεβαιωθησομένην εις βάρος του πωλητού εισφοράν κατά τας διατάξεις των παρ. 1 έως και 5 της παρούσης, των δύο επί μέρους εσόδων ον των ανεξαρτήτων αλλήλων. Η απόδοσις του 1/3 της εισφοράς και η κατανομή ταύτης ενεργείται κατά τας διατάξεις της παρ. 3 του άρθρ. 22 του Νόμ. 4169/1961. (7.Επιβάλλεται ασφαλιστική εισφορά επί των εν εκμεταλλεύσει γεωργικών μηχανημάτων μέχρι δραχ. 1.000 ετησίως επί των γεωργικών ελκυστήρων και μέχρι δραχ. 1.500 ετησίως επί των αλωνιστικών και θεριζοαλωνιστικών μηχανών. Τα επί μέρους ποσά, αναλόγως της δυναμικότητος του γεωργικού μηχανήματος, καθορίζονται δια κανονισμού κατά εν παρ. 11 της παρούσης αποφάσεως). Η δυνάμει της ανωτέρω παρ. 7 επιβληθείσα υπέρ του Ο.Γ.Α. ετησία ασφαλιστική εισφορά επί των εν εκμεταλλεύσει γεωργικών μηχανημάτων κατηργήθη από 1ης Ιαν. 1964 δια της υπ’ αριθ. 210 της 13/21 Δεκ. 1963 Πράξεως Υπ. Συμβουλίου (ΦΕΚ Α΄ 224). 39.Λ.ε.5 Είσπραξη πόρων Ο.Γ.Α. 8.Επιβάλλεται υποχρέωσις εις την Α.Τ.Ε. και τους κοινούς οφειλέτας ταύτης και του Ο.Γ.Α., όπως, κατά πάσαν καταβολήν ποσών υπό των οφειλετών εις την Α.Τ.Ε., η γενομένη παροχή, καταλογίζηται συμμέτρως εις τας ληξιπροθέσμους απαιτήσεις του Ο.Γ.Α. και της ληξιπροθέσμου απαιτήσεως της Α.Τ.Ε. 9.Δια κανονισμού, θέλουν καθορισθή τα της διαδικασίας και των οργάνων κατατάξεως των υποχρέων εις ασφαλιστικάς κλάσεις, τα της βεβαιώσεως της εισφοράς τα των αρμοδίων δια την βεβαίωσιν οργάνων και της διαδικασίας ταύτης, τα του χρόνου καθ’ ον καθίστανται απαιτηταί αι κατά την παρούσαν εισφοραί εν όλω ή κατά δόσεις, ως και τα της αναθεωρήσεως των πινάκων κατατάξεως. 10.Η είσπραξις των κατά τας παρ. 1–5 και 7 της παρούσης εισφορών ενεργείται προκειμένου μεν περί των μετά της Α.Τ.Ε. συναλλασσομένων κατά τα ισχύοντα δια την είσπραξιν των απαιτήσεων της Α.Τ.Ε. προκειμένου δε δια τους μη συναλλασσομένους μετά της Α.Τ.Ε. κατά τα δια κανονισμού ειδικώτερον οριζόμενα, επιφυλασσομένης της ισχύος και των διατάξεων του Νόμ. 4169/1961 των αφορωσών εις την είσπραξιν των εσόδων του Ο.Γ.Α. Δια του αυτού κανονισμού, θέλουν καθορισθή τα περί των οργάνων και της διαδικασίας εισπράξεως ως και τα περί της αποδείξεως εξοφλήσεως της εισφοράς και του τύπου ταύτης. 11.Οι περί ων η παρούσα απόφασις κανονισμοί εκδίδονται κατά την υπό του Νόμ. 4169/1961 οριζομένην διαδικασίαν και εγκρίνονται υπό τωνΥπουργών Οικονομικών και Γεωργίας. Δια των κανονισμών τούτων δύναται να καθορισθούν τα της καταβολής εξόδων κινήσεως εις τα χρησιμοποιούμενα δια την βεβαίωσιν και είσπραξιν των εισφορών όργανα ως και πάσα εν γένει λεπτομέρεια εφαρμογής της παρούσης αποφάσεως. 12.Αι διατάξεις του άρθρ. 3. του Νόμ. 4169/1961 τίθενται εν ισχύϊ από 1ης Ιαν. 1963 και δια κινδύνους πραγματοποιουμένους μετά την χρονολογίαν ταύτην. Η εν τω πρώτω εδαφίω της παρ. 6 του αρθρ. 22 του Νόμ. 4169/1961 φράσις «από 1ης Ιαν. 1962» αντικαθίσταται δια της φράσεως «από 1ης Ιαν. 1963». 13.Η παρούσα ισχύει από 1ης Ιαν. 1962, θέλει δε δημοσιευθή δια της Εφημερίδος της Κυβερνήσεως και κυρωθή νομοθετικώς μερίμνη των Υπουργών Οικονομικών και Γεωργίας. 